**Protokoll Styremøte Nordgrønt SA**

|  |  |
| --- | --- |
| **Møtedato** | 15 mars 2017 |
| **Sted** | Gjøvik |
| **Tema** | Styremøte i Nordgrønt SA |
| **Tilstede** | Fritjof Sandstad ,Odd Hveem; Andreas Wiig, Hanne Brennhovd; Stig A Oldervik; Jostein Lutro og Sigurd Orre |
| **Kopi** | Også tilstede: Jan Rognstadbråten, Terje Grønning, Sindre Skårdal , Øyvind Frantzvåg , Johan Presthus og Steinar Strømsborg.  Forfall Tom A Isaksen. |

|  |  |
| --- | --- |
| Saksliste | Ansvar |
| **10.17. innkalling og sakliste ble godkjent** |  |
| **11.17 Protokollen fra styremøtet 14 februar 2017 ble gjennomgått og godkjent.**  12.17 Coop informerer om alle er trukket /belastet for Nordgrønt avgift, GPS trekk og markedstrekk.  **Hanne Brennhovd informerte styret. 6 leverandører er ikke trukket i henhold til avtale når det gjelder markedsføringsavgift. Dette er Gulrotfabrikken, Miljøgartneriet, Reddal, Øksnevad, Obær og Gloppen. I tillegg er det 8 stk som ikke er trukket GPS avgift men disse er ikke medlemmer i Nordgrønt. Det er nå ryddet opp i dette og markedstrekket er på plass fra 01.01.2017.**  **Styret i Nordgrønt ser meget alvorlig på dette og etterlyser bedre rutiner for å kontrollere slikt i framtida.**  13.17 Coop informerer om hvordan de vil håndtere Mandelpotetbestillinger på Østlandet mht pakking og betaling for avrens. De informerer også om hvordan avrens prosent blir rapportert inn på Toten i fremtiden. Samt om potetsituasjonen pr dd.  **Pakking av mandelpotet er fremdeles oppe til vurdering men endelig avgjørelse er ikke tatt. Coop kommer tilbake med mere informasjon senere.**  **Det vil ikke bli betalt ut penger for avrens til produsenter. Dette er likt på mandel og rundpotet. Det gjøres på samme måte i hele landet.**  **Innrapportering av avrensprosent fra Totenpakkeriet var ikke fullstendig. Tallet som ble oppgitt var utsortert vare. Utkast små/store poteter var ikke med i tallet. Dette utgjør et tillegg på ca 6 %. Da blir avrenspoteten fra Toten ca 24 %. Hvis man i tillegg tar høyde for at småpotet av mandel er tatt ut i forkant blir den reelle prosenten enda litt høyere. Da nærmer man seg resten av landet i snitt men er fortsatt litt lavere hos Totenpotet.**  **S.S. har stilt spørsmål ang potetsituasjonen i Coop. Er tidligere tom for norsk potet enn ønskelig. Er kvotene store nok? Dette gjelder spesielt på Østlandet.**  **H.B. oppsummerte sesongen vi er inne i. Høsten 2016 ble det antydet at det var veldig store avlinger på potet. Bekymring ang dette gjorde at Coop satte i gang kampanjer på norsk potet og solgte vesentlig mere potet før jul enn prognosert. På lagertellinga senere viste det seg at mengdene ikke var så store.**  **Man er i disse dager klar over at «konkurrenten» planlegger økt satsing på norsk potet. Hvis Coop skal henge seg på dette kan det være lurt å vurdere størrelsen og antallet potetkvoter på Østlandet. Forslag om at produktgruppeleder på potet setter seg ned sammen med Coop og vurderer om kvotene kan økes.**  14.17 Forberedelse før årsmøtet og gjennomgang av budsjett for 2017  **Her ble det foreslått å sette av 100 000 kr på posten fraværsgodtgjørelse eller ekstraarbeid. Dette med tanke på merarbeid til nestleder og styreleder.**  15.17 Søknad om deltagelse i fagforum Potet  **Nordgrønt ønsker å bidra med 12 000 kr til videreutvikling i 2017. Denne summen gir vår bedrift rett til deltagelse i fagforum potet og tilgang til førstehåndsinformasjon om videre aktiviteter i fagforumet i 2017**  16.17 Søknad om medlemskap fra Gloppen?  **Gloppen holder til i Sandane. Gjelder i hovedsak jordbær og bringebær. Region Vest anbefaler å gi dem medlemskap. Det er flere produsenter som leverer via Gloppen. Medlemskap innvilges men alle som leverer via Gloppen til Coop, må bli medlemmer i Nordgrønt.** |  |

Fritjof Sandstad Odd Hveem Hanne Brennhovd

Andreas Wiig Stig Arild Oldervik Jostein Lutro

Sigurd Orre